
ΑΝΑΚΟΙΝΩΣΗ

Καταχώρισης στο Γενικό Εμπορικό Μητρώο (Γ.Ε.ΜΗ.), στην Εταιρεία με την επωνυμία: «ΚΕΡΑΜΟΥΡΓΙΑ ΒΟΡΕΙΟΥ ΕΛΛΑΔΟΣ ΑΝΩΝΥΜΗ ΕΤΑΙΡΕΙΑ» με διακριτικό τίτλο: «ΚΕ.Β.Ε. Α.Ε.», Αρ. Μητρώου: 60659/55/Β/06/07/014 και Αρ. Γ.Ε.Μη.: 014663135000.
MERGEFIELD ACTIVE_TITLE 
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΚΙΛΚΙΣ 
Στις 31.12.2013 καταχωρήθηκε στο Γενικό Εμπορικό Μητρώο (Γ.Ε.ΜΗ.) με Κ.Α.Κ.: 141350, η με αριθμό ΕΜΤ οικ. 3857/16.12.2013 απόφαση τoυ Περιφερειάρχη Κεντρικής Μακεδονίας, με την οποία εγκρίθηκε η συγχώνευση των ανωνύμων εταιρειών: 

Α) ΚΕΡΑΜΟΥΡΓΙΑ ΒΟΡΕΙΟΥ ΕΛΛΑΔΟΣ ΑΝΩΝΥΜΗ ΕΤΑΙΡΕΙΑ, με διακριτικό τίτλο: ΚΕ.Β.Ε. Α.Ε., Αρ. Μητρώου: 60659/55/Β/06/07/014, Αρ. Γ.Ε.Μη.: 014663135000 και έδρα το Δήμο Κιλκίς (Νέα Σάντα, 61100 Κιλκίς) του ν. Κιλκίς και
Β) ΚΕΡΑΜΟΥΡΓΙΑ ΚΟΘΑΛΗ ΑΝΩΝΥΜΗ ΕΤΑΙΡΙΑ, με διακριτικό τίτλο: ΚΟΘΑΛΗ Α.Ε., Αρ. Μητρώου: 60737/53/Β/06/005, Αρ. Γ.Ε.Μη.: 020836730000 και έδρα το Δήμο Νέστου (1ο Χιλ. Χρυσούπολης – Ερατεινού) του ν. Καβάλας

με απορρόφηση της δεύτερης Ανώνυμης από την πρώτη Ανώνυμη Εταιρεία, σύμφωνα με τις διατάξεις των άρθρων 69 - 77 του Κ.Ν. 2190/20, των άρθρων 1 – 5 του Ν. 2166/1993 όπως ισχύουν, την με αριθμό 16380/07.12.2013 Σύμβαση Συγχώνευσης της Συμβολαιογράφου Χρυσούπολης Καβάλας κας Φωτεινής συζύγου Γεωργίου Καραγεωργίου το γένος Γεωργίου Δημητρίου, τις από 30.08.2013 και 02.09.2013 αποφάσεις των Διοικητικών Συμβουλίων και τις από 18.11.2013 αποφάσεις των Εκτάκτων Γενικών Συνελεύσεων των μετόχων της απορροφώσας και της απορροφούμενης Α.Ε. και με τροποποίηση του άρθρου 5 του καταστατικού της απορροφούσας εταιρίας, το οποίο διατυπώνεται πλέον ως εξής:

Άρθρο 5 - Εταιρικό Κεφάλαιο - Μετοχές
1)
Το Μετοχικό κεφάλαιο ορίστηκε αρχικά σε 3.000.000€ και διαιρείτο σε 300.000 ονομαστικές μετοχές ονομαστικής αξίας 10€. Από το κεφάλαιο αυτό αρχικά καταβλήθηκαν ολοσχερώς 750.000€ κατά την ίδρυση της εταιρίας ενώ στη συνέχεια καταβλήθηκαν και τα υπόλοιπα 2.250.000€.

Στην συνέχεια έγιναν οι εξής αυξήσεις:

α) Με απόφαση της Έκτακτης Γενικής Συνέλευσης των μετόχων της 5/09/2006 που εγκρίθηκε με την με αριθμό 17/13209/22.09.2006 απόφαση του Νομάρχη Θεσσαλονίκης και δημοσιεύτηκε στο ΦΕΚ 10842/4-10-2006 αυξήθηκε το μετοχικό κεφαλαίο της εταιρίας κατά 11.837.590,00€ με καταβολή μετρητών με την έκδοση 1.183.759 ονομαστικών μετοχών, ονομαστικής αξίας 10 € η κάθε μία.

β) Με απόφαση της Έκτακτης Γενικής Συνέλευσης των μετόχων της 28/12/2009 που εγκρίθηκε με την με αριθμό ΕΜ-37/23-02-2010 απόφαση του Νομάρχη Κιλκίς και δημοσιεύτηκε στο ΦΕΚ 1913/16-03-2010 αυξήθηκε το μετοχικό κεφαλαίο της εταιρίας κατά 1.162.410,00€€ με καταβολή μετρητών με την έκδοση 116.241 ονομαστικών μετοχών, ονομαστικής αξίας 10 € η κάθε μία.

γ) Με απόφαση της Έκτακτης Γενικής Συνέλευσης των μετόχων της 20/01/2012 που εγκρίθηκε με την με αριθμό ΕΜ-199/16-03-2012 απόφαση του Νομάρχη Κιλκίς και δημοσιεύτηκε στο ΦΕΚ 2174/26-03-2012 αυξήθηκε το μετοχικό κεφαλαίο της εταιρίας κατά πεντακόσιες χιλιάδες ευρώ (500.000,00€) με καταβολή μετρητών με την έκδοση πενήντα χιλιάδων (50.000) ονομαστικών μετοχών, ονομαστικής αξίας 10 € η κάθε μία και τιμή έκδοσης (διάθεσης) 50,00€ έκαστη. Η διαφορά από την έκδοση μετοχών υπέρ το άρτιο ύψους 2.000.000,00€ μεταφέρθηκε σε πίστωση του λογαριασμού «Αποθεματικό από έκδοση μετοχών υπέρ το Άρτιο»

Ήδη με την από 18/11/2013 απόφαση της Έκτακτης Γενικής Συνέλευσης αποφασίζεται η αύξηση του μετοχικού κεφαλαίου κατά το ποσό των 4.550.000,00 €, που προκύπτει βάσει της σχέσης ανταλλαγής μετοχών και της λογιστικής ενοποίησης των στοιχείων ενεργητικού και παθητικού των συγχωνευομένων εταιρειών.

Το προκύπτον μετοχικό κεφάλαιο εμπεριέχει - διαμέσου του ποσού που αφορά την «ΚΕΡΑΜΟΥΡΓΙΑ ΚΟΘΑΛΗ ΑΝΩΝΥΜΟΣ ΕΤΑΙΡΙΑ» - το 26,30303%, που ήδη κατέχει η απορροφούμενη και απεικονίζεται στον ισολογισμό της με το ποσό των 4.921.311,16€. Δια τούτου χρήζει απαλοιφής το 26,30303% του προκύψαντος μετοχικού κεφαλαίου, ήτοι ποσό 4.340.000,00€.

Έτσι το μετοχικό κεφάλαιο της απορροφώσας αυξάνεται τελικά κατά ποσό 210.000,00€, και ανέρχεται συνολικά σε 16.710.000,00€ διαιρεμένο σε 1.671.000 μετοχές ονομαστικής αξίας 10,00 € εκάστης

2) Μέσα σε πέντε χρόνια από τη σύσταση της εταιρίας, το Διοικητικό Συμβούλιο έχει το δικαίωμα με απόφασή του για την οποία χρειάζεται τουλάχιστον πλειοψηφία των δυο τρίτων (2/3) του συνόλου των μελών του α) να αυξάνει το εταιρικό κεφάλαιο με έκδοση νέων μετοχών για ποσό που δεν μπορεί να υπερβεί το αρχικό μετοχικό κεφάλαιο β) Nα εκδίδει ομολογιακό δάνειο για ποσό που δεν μπορεί να υπερβεί το μισό του καταβεβλημένου μετοχικού κεφαλαίου με την έκδοση ομολογιών μετατρέψιμων σε μετοχές. Σε περίπτωση αυτή εφαρμόζονται οι διατάξεις των παρ. 2 και 3 του άρθρου 3α του K.N. 2190/20 όπως ισχύει. 

3) Οι παραπάνω εξουσίες μπορούν να εκχωρούνται στο Διοικητικό Συμβούλιο με απόφαση της Γενικής Συνέλευσης, η οποία υπόκειται στις διατυπώσεις δημοσιότητας του άρθρου 7β του ΚΝ 2190/1920.Στην περίπτωση αυτή το μεν μετοχικό κεφάλαιο μπορεί να αυξάνεται μέχρι το ποσό του κεφαλαίου που είναι καταβεβλημένο κατά την ημερομηνία που εκχωρήθηκε στο Διοικητικό Συμβούλιο η εν λόγω εξουσία, το δε ύψος του ομολογιακού δανείου δεν μπορεί να υπερβαίνει το μισό του καταβεβλημένου μετοχικού κεφαλαίου. 

Οι πιο πάνω εξουσίες Διοικητικού Συμβουλίου μπορούν να ανανεώνονται από τη Γενική Συνέλευση, με απόφασή της που υπόκειται στις διατυπώσεις δημοσιότητας του άρθρου 7β του ΚΝ 2190/1920, για χρονικό διάστημα που δεν υπερβαίνει την πενταετία για κάθε ανανέωση και η ισχύς τους αρχίζει μετά τη λήξη της κάθε πενταετίας. 

4) Eπίσης η Γενική Συνέλευση έχει το δικαίωμα με απόφασή της που λαμβάνεται σύμφωνα με τις διατάξεις των άρθρων 29 παρ. 1 και 2 και 31 παρ. 1 του νόμου 2190/20 να αυξάνει ολικά ή μερικά το εταιρικό κεφάλαιο με έκδοση νέων μετοχών μέχρι το πενταπλάσιο του κεφαλαίου που καταβλήθηκε αρχικά .

5) Kατ' εξαίρεση από τις διατάξεις οι οποίες αναφέρονται στις δυο προηγούμενες παραγράφους, σε περίπτωση κατά την οποία τα αποθεματικά της Εταιρείας υπερβαίνουν το ένα τέταρτο (1/4) του καταβεβλημένου μετοχικού κεφαλαίου, απαιτείται πάντοτε απόφαση της Γενικής Συνέλευσης που λαμβάνεται σύμφωνα με τις διατάξεις των άρθρων 29 παρ. 3 και 4 και 31 παρ. 2 του ν. 2190/20.

6) Oι αυξήσεις του εταιρικού κεφαλαίου που αποφασίζονται σύμφωνα με τις παραπάνω παραγράφους 1 και 2 δεν αποτελούν τροποποιήσεις του καταστατικού.

7) Σε περίπτωση που γίνει αύξηση του εταιρικού κεφαλαίου σύμφωνα με τις παραγράφους 2,3 και 4 του άρθρου αυτού ή μετά από τροποποίηση του Καταστατικού, οι μετοχές κατά την κρίση του Διοικητικού Συμβουλίου ή της Γενικής Συνέλευσης εκδίδονται στο άρτιο ή πάνω από το άρτιο, ουδέποτε όμως κάτω από το άρτιο. Σε κάθε έκδοση πάνω από το άρτιο η διαφορά πάνω από το άρτιο διατίθεται για το σχηματισμό αποθεματικού από έκδοση μετοχών υπέρ το άρτιο. H διαφορά από έκδοση μετοχών πάνω από το άρτιο δεν μπορεί να διατεθεί για διανομή μερισμάτων ή ποσοστών ή αμοιβών στα μέλη του Διοικητικού Συμβουλίου.

Την ίδια ημερομηνία καταχωρήθηκε στο Γενικό Εμπορικό Μητρώο και ολόκληρο το νέο κείμενο του τροποποιημένου καταστατικού.

Με Εντολή Προέδρου
Ο Διευθυντής

Γεώργιος Ηλιάδης






